Eva Luna García-Mauriño

Eva Luna García-Mauriño Suárez (Espainia, ) eszena-zuzendaria, zirkuko artista ohia, kultura-kudeatzailea eta zirku espainiarrean espezializatutako ikertzailea da.

 Bizitza 
Haurtzaroan dantza eta antzerkia egin zituen, gero gimnasia erritmikoa, pintura, argazkigintza ere bai. Zirku arteetan hasi zen. Filologia Hispanikoan lizentziatu zen eta Kultura Kudeaketako Masterra egin zuen. Zirku garaikidean trebatu zen Italiako Scuola di Circo Torinon (FLIC), Londresko Circus Spacen eta Holandako Arteetarako Codartseko Unibertsitatean. Fulbright Programako beka bat jaso zuen.

 Lan ibilbidea 
Eskuz eskuko zirku diziplinan espezializatu zen. Zazpi urtez hainbat herrialdetan zirkuko artista lanetan jardun ostean eta lesio baten ostean, Espainiara itzuli zen 2018an. PDCirco kultur kudeaketan espezializatutako erakundearen sortzaileetako bat eta zuzendarikide artistikoa izan da. Besteak beste, Fuencarral-El Pardo, Tetuan eta Madrilgo Vallecas barrutietan urtero egiten den MADN Zirkuko Nazioarteko Jaialdia antolatu du, eta kaleko eta aretoko zirku-ikuskizun nazionalak eta nazioartekoak erakusten ditu publiko guztiarentzat; baita Alcobendaseko CIRCO Nazioarteko Jaialdia ere.

Titulartasun Publikoko Antzokien Sarea, Arte Eszenikoen eta Musikaren Institutu Nazionala (INAEM), Madrilgo Circo Price Antzokia edo Uruguaiko Zirku Nazioarteko Jaialdia (FIC) bezalako erakundeentzat, zirkuari lotutako hainbat proiektu garatu ditu. Horrez gain, zirku sektorearen defentsan eta ordezkaritzan lan egin du herri, nazio eta nazioarte mailan, Madrilgo Zirkuko Profesionalen Elkarteko (MADPAC) koordinatzaile nagusi gisa, CircoRed-eko kide (Espainiako Zirkuko Elkarte Profesionalen Estatu Federazioa), Circostrada sare europarraren laguntzaile eta Circusnext-eko Hautespen Nazionaleko Batzordeko kide gisa. Espainiako Arte Eszenikoen Akademiako Zirku Batzordeko akademiko eta ordezkaria da. Gainera, Kultura Ministerioko Arte Eszenikoen eta Musikaren Estatu Kontseiluko kidea da, bai Osoko Bilkuran, bai Batzorde Betearazlean.   

Besteak beste, La guerra según Santa Teresa lanaren ekoizlea izan zen. Teresa de Jesusen pasarteak, Julia de Castroren zuzendaritzapean eta 2018. urteko Maria Folgueraren dramaturgia; eta Exhalación: vida y muerte de De La Puríssima, de Castrok zuzendua 2019. urtean; bi piezak Madrilgo Udazkeneko Jaialdian estreinatu ziren. Zuzendaritza-laguntzaile gisa, 2019. urtean Folguera-rekin lan egin zuen Sendero Fortún izeneko proiektuan Centro Dramático Nacional-erako, Elena Fortún idazlearen bizitza eta lanari buruzko ikerketa-lan bat; eta 2022. urtean, Twist-en, Madrilgo Circo Price Antzokirako ekoizpen bat, Marta Pazosek zuzendua. Madrilgo Price zirku zaharrari buruzko ikerketa eta elkarrizketak egiteaz arduratu zen, Recuerdos del Circo Price dokumentalerako. Madrilgo Price zirkua Errege Plazan (1880-1970) zegoen, eta artista, langile eta ikusle ohiak elkarrizketatu zituen. 1970. Madrilgo Zirku Garaikideko Zikloko edo Circo, Presente continuumeko zuzendari artistikoa eta ekoizlea ere izan da. Zuzendu dituen zirku ikuskizunen artean daude: Disculpa Si Te Presento Como Que No Te Conozco (2023) edo Arròs (2024).

2020. urtean, Folguera, Mar Parra, Anna María Giribet eta Gonzalo Andinorekin batera, PLATEA Programako Zirku eta kaleko arteen Katalogoaren sorrerako aholkularia izan zen, Kultura Ministerioak INAEMen bitartez gauzatzen duena. Urte horretatik aurrera, INAEMek eta CircoRedek bultzatutako Zirkuko Lehen Zentsu eta Estatu Azterketaren koordinatzaile tekniko eta ikertzaile jardun du.

2021. urteaz geroztik, El Invierno Circo-ko zuzendarikidea da. Zirkua prestatzeko, sortzeko, entrenatzeko eta dibulgatzeko Espainiako espaziorik handiena da, Alcobendasen kokatua, 800 m2 baino gehiagoko berotegi zahar batean, PDCirco, Scimmie Volanti eta Alcobendasko Udaleko Kultura zinegotzigoak sustatua.

2004. urtean Una habitación propia para el circo kaleratu zuen. Jornadas de dramaturgia Monografikoan: Don Galán aldizkari espezializatuaren Las artes circenses en España (INAEM). Gainera, sorkuntza bultzatu zuen eta Riesgo Madrilgo Erkidegoak antolatutako lehen zirku-jaialdiko zuzendari artistikoa izan zen. Jaialdia 2025. urteko urtarrilean eta otsailean egin zen lehen aldiz, Teatros del Canal antzokian. Gazte eta helduei zuzenduta egon zen, eta nazioarteko zirku garaikideko konpainien ikuskizunak erakusteko balio izan zuen.

Irakasle gonbidatu gisa eskolak eman ditu Madrilgo Karlos III.a Unibertsitateko Circo Carampa Eskolan eta Kultur Kudeaketako Masterrean. Jaialdietako eta zirku-sarietako epaimahaikide izan da, eta arte zirku- eta eszena-arteen topaketetako txostengile eta prestatzaile. Txosten instituzionalak ere sortu ditu Redescenarako, hala nola Programando circo en España: panorama actual o Circo y mediación cultural.

 Aintzatespenak 

 2024. urtean, PDCircok CircoRED Saria jaso zuen, Jardunbide Egokien kategorian, lehen edizioan, MADn Circus Festival-en bidez zirkuko sektorea garatzeko konpromisoarengatik. 
 2024an, Disculpa Si Te Presento Como Que No Te Conozco lanak zirku-ikuskizun onenaren Talía Saria irabazi zuen.

 Erreferentziak 

 Kanpo esteak 

 PDCirco-ren webgune ofiziala
 MADN Circus Festivalen webgune ofiziala
 Espainian zirkua programatzen: gaur egungo panorama, Redescenaren webgunean eskuragarri.
 Zirkua eta kultur bitartekaritza Redescenaren webgunean eskuragarri.
 Price Zirkuaren oroitzapenak. 1970 eskuragarri YouTube-n.

Kategoria:Emakume artistak
Kategoria:Espainiako artistak
Kategoria:Zirkuko artistak
Kategoria:Emakume ikertzaileak